Trolejbusová doprava v Prešove

**Trolejbusová doprava v Prešove** je druhý najstarší trolejbusový systém na Slovensku. Napätie v trolejovom vedení je 600 V. Aktuálne je s dĺžkou 28,3&nbsp;km druhou najdlhšou trolejbusovou sieťou na území Slovenska. Vo vozovom parku trolejbusov Dopravného podniku mesta Prešov je 37 vozidiel, ktoré obsluhujú 7 trolejbusových liniek (1, 2, 4, 5, 7, 8, 38) a 10 parciálnych vozidiel, ktoré obsluhujú 9 autobusových liniek (10, 15, 17, 22, 29, 32, 32A, 34, 39).

## História
### Začiatky
História mestskej hromadnej dopravy v Prešove siaha až do roku 1949, kedy vznikol komunálny podnik mesta Prešova, vtedy dopravu zabezpečovali len autobusy. Začiatky dnešnej trolejbusovej dopravy začínajú v roku 1958, kedy bola schválená výstavba trolejbusovej siete. Trolejbusová doprava začala slúžiť cestujúcim 13. mája 1962 na prvej linke z Nižnej Šebastovej cez historické centrum na Solivar. Bola to zároveň posledná otvorená trolejbusová prevádzka počas ČSSR pred obdobím likvidácie elektrickej trakcie v 60. a 70. rokoch. Z dôvodu výstavby trolejovej siete bola vybudovaná vozovňa Šarišské Lúky.

### Obdobie rozvoja a aj stagnácie
Časom začali vznikať ďalšie trate. V roku 1966 už trolejbusy obsluhovali napr. ulice *Košická* (trať k ZVL), *Sabinovská* či *Budovateľská*. V prvej polovici 70. rokov boli trate predĺžené (na *Dúbravu*), ale stavali sa aj nové, napr. trať do priemyselnej časti *Širpo*). V meste však stále dominovali autobusy, pretože obsluhovali dôležité miesta, ako napríklad sídliská, kde ešte trolejbusy nepremávali. V druhej polovici 70. rokov prekonali prešovské trolejbusy zložité obdobie, kedy sa rekonštruovalo mnoho ulíc v meste. Kvôli tomu sa konalo mnoho výluk. Tá najväčšia prebiehala v rokoch 1977 až 1981, kedy bola kvôli oprave pozemných komunikácií odrezaná vozovňa od takmer celej trolejbusovej siete. Aj cez tieto prekážky sa v Prešove trolejbusy udržali.

### Trolejbusy v nových podmienkach
V období ropnej krízy sa trolejbusy dobre rozvíjali, 1. augusta 1985 bola otvorená trolejbusová trať na Sídlisko III. Najnovšia trať bola postavená v rokoch 1990 až 1992 (otvorenie 22. novembra 1992) na najväčšie prešovské sídlisko - Sekčov. V roku 1995 bola otvorená vozovňa Solivar na Solivarskej ulici pre odľahčenie vozovne Šarišské Lúky od niekoľkých trolejbusov. Zväčša pre tie, ktoré končili, alebo začínali na Sekčove, Solivare, alebo na Budovateľskej ulici. Od roku 2000 sa nevyužíva na odstavovanie trolejbusov. Koncom septembra 2011 bola realizovaná oprava trolejbusového vedenia na obratisku na sídlisku Sekčov.

### 60 rokov trolejbusovej dopravy
Dňa  13. mája 2022  uplynulo 60 rokov od slávnostného otvorenia trolejbusovej dopravy v Prešove.

DPMP zorganizoval nostalgickú trolejbusovú linku 60, ktorú obslúžil v tejto dobe najstarší trolejbus vo vozovom parku Škoda 14Tr (#123)
* Počet prevádzkovaných/odstavených trolejbusov: 34 kĺbových a 13 štandardných (November 2023)
* Počet vyradených trolejbusov: 29 kĺbových a 103 štandardných (November 2023)

## Súčasnosť
V polovici októbra roku 2022 bola podpísaná zmluva na dodávku 4 nových parciálnych trolejbusov so spoločnosťou SOR Libchavy. Ide o štandardné trolejbusy SOR TNS 12 s pomocnými trakčnými batériami, pomocou ktorých môžu prejsť určitú vzdialenosť mimo trolejové/trakčné vedenie. Taktiež začiatkom roka 2023 bola podpísaná zmluva so spoločnosťou Škoda Group na dodávku 6 nových kĺbových parciálnych trolejbusov Škoda 27Tr Solaris.

### Budúcnosť
* P1 – Modernizácia vozového parku trolejbusov – I. etapa
* P2 – Realizácia inteligentných dopravných systémov s preferenciou MHD
* P3 – Trolejbusová trať ul. Solivarská – Sídlisko Šváby – Delňa
* P4 – Trolejbusová trať Čierny most – ul. Kuzmányho – ul. Rusínska
* P5 – Trolejbusová trať ul. Sibírska – ul. Pod Šalgovíkom
* P6 – Modernizácia trolejbusových tratí ul. Levočská, ul. Gen. Svobodu
* P7 – Modernizácia meniarní Solivar a Mukačevská
* P8 – Modernizácia vozovne trolejbusov ul. Bardejovská 7, Ľubotice
* P9 – Modernizácia vozového parku trolejbusov – II. etapa
## Vozidlový park
[thumb|Nízkopodlažné trolejbusy jazdia v [Prešove od roku 2006. Škoda 24Tr na Hlavnej ulici na linke č.1 smeruje na najstaršom úseku trate do mestskej časti Solivar.]]
Už v predstihu bolo v rokoch 1960 a 1961 zakúpených 12 trolejbusov Škoda 8Tr. Pretože výstavba ešte nepokročila natoľko, aby mohla byť premávka zahájená, bolo sedem vozidiel predaných do ostatných miest Československa z toho väčšina bola odpredaná do Mariánskych Lázní.

Premávku zahajovali (okrem vozov 8Tr, ktoré zostali) trolejbusy Škoda 9Tr. Medzi rokmi 1962 až 1981 ich bolo dodaných až 39 kusov. Posledný z nich bol vyradený v roku 1991. Celkovo posledným trolejbusom 9 Tr v Prešove bola Škoda 9 TrH 25 č.28 z ktorej bolo nádejné historické vozidlo. Avšak tomu zabránila jej likvidácia v apríli 2002.

Od roku 1982 boli dodávané trolejbusy Škoda 14Tr. Posledné vozy tohto typu (samozrejme už v modernizovanej verzii 14TrM) boli zakúpené v roku 2001. Najstaršie vozidlá 14Tr sú vyradzované už od roku 1992. V roku 2023 je evidovaný posledný trolejbus 14TrM č.123. Je evidovaný ako technologické vozidlo, poprípade je využívaný aj na historické jazdy.

thumb|Posledný trolejbus Škoda 14 TrM v Prešove. V roku 2023 zapísaný do pamätihodností mesta Prešov.

V roku 1985 boli do Prešova dodané 3 kĺbové vozy Škoda-Sanos S 200Tr. Prvý bol vyradený evidenčne posledný dodaný Sanos (č. 68) na Silvestra roku 1996 po nehode s rušnom na priecestí 6.12.1996. Príčinou nehody bolo spadnutie zberača pred priecestím akurát v momente keď cez neho mal prejsť vlak. Cestujúci boli z trolejbusu už iba evakuovaní. Rušeň následne narazil do zadnej časti trolejbusu. Posledné dva Sanosy boli vyradené v roku 1999 avšak prvý z nich (č. 66) bol odstavený už od roku 1995 (čiže 66 prestala jazdiť ešte pred nehodou vozu 68). Celkovo posledný prevádzkovaný Sanos (č. 67) jazdil do septembra 1997, po čom bol odstavený a spolu s vozom 66 stáli do vyradenia v dnes podnikom nevyužívanej vozovni Solivar .

Dodávky kĺbových trolejbusov pokračovali typom Škoda 15Tr, ktorých bolo zakúpených v rokoch 19891999 32 (vrátane modernizovanej verzie 15TrM).

Od roku 2006 boli dodávané nové nízkopodlažné trolejbusy Škoda 24Tr (sólo prevedenie) a Škoda 25Tr (kĺbová verzia). Naposledy, konkrétne v septembri 2008 privítali brány dopravného podniku 2 kusy typu 24Tr a 2 kusy typu 25Tr, ktoré sa zaradili do premávky od začiatku októbra 2008. Zaradením nových vozov do bežnej premávky sa opäť vyradilo pár kusov trolejbusov typu Škoda 14Tr a 15Tr. 

Začiatkom septembra 2011 dorazil nový kĺbový nízkopodlažný trolejbus Škoda 31Tr SOR. Išlo o prvé vozidlo z dvadsiatich, ktoré mala do roku 2014 na základe rámcovej zmluvy dodať opäť Škoda Electric. Tieto vozidlá nahrádzali trolejbusy Škoda 15Tr a Škoda 15TrM. Napokon bolo dodaných len 9 trolejbusov. V roku 2016 bol vypísaný tender na obnovu vozového parku trolejbusov klimatizovanými nízkopodlažnými trolejbusmi, ktorý mal byť financovaný najmä s pomocou eurofondov. Verejnú súťaž opätovne vyhrala Škoda Electric, ktorá do roku 2017 mala dodať 5 "krátkych" trolejbusov Škoda 30Tr SOR a 10 kĺbových typu 31Tr SOR. Súčasťou zmluvy bola aj opica na dodávku ďalších 6 kĺbových a 4 krátkych, ktorá bola využitá v roku 2020. Táto posledná dodávka a zlý technický stav trolejbusov Škoda 15 Tr ukončil ich prevádzku po tridsiatich rokoch. Trolejbusy Škoda 30Tr SOR a Škoda 31Tr SOR z poslednej dodávky z roku 2020 sú poslednými vyrobenými trolejbusmi tohto typu. Po nich bola ich výroba ukončená. Prešov je taktiež tretí najvýznamnejší prevádzkovateľ týchto trolejbusov. O päť vozidiel viac má Brno a najviac ich jazdí v Bratislave.

Prešov sa v roku 2020 stal prvým mestom na Slovensku ktoré vyradilo nízkopodlažný trolejbus. Jednalo sa o trolejbus Škoda 24Tr evč. 702. Neskôr v roku 2022 boli vyradené ďalšie dva trolejbusy tohto typu č. 703 a 705 a s nimi aj ich kĺbová verzia Škoda 25Tr č. 704. Tieto trolejbusy boli odvezené na Ukrajinu.

V rokoch 2023 a 2024 do Prešova dorazili nové, moderné trolejbusy SOR TNS 12 ktoré boli zakúpené 4 a Škoda 27 Tr Solaris ktorých bolo zakúpených 6. Jedná sa o hybridné trolejbusy ktoré v Prešove začali novú kapitolu trolejbusovej dopravy keďže sa trolejbusy dostali aj na sídlisko Šváby alebo na ul. Rusínsku. Trolejbusy Škoda 27 Tr Solaris boli sprevádzkované 2.5.2024. Trolejbusy SOR TNS 12 boli sporadicky vypravované až od apríla 2024. V období apríl - jún jazdilo vozidlo 801 na linke 1 vrámci skušobných jázd s cestujúcimi. Medzičasom sa vozidlo 802 dostalo do Košíc kde bolo v dňoch 18. a 19. júna 2024 odskúšané na dráhe s napätím 750 V.  Po skúšobných jazdách sa trolejbusy do premávky však nedostali hneď. Bolo potrebné odstrániť technický nedostatok na nabíjacom zariadení. Úplné sprevádzkovanie teda opäť zdržali ďalšie skúšky. Od novembra 2024 prebiehali ďalšie výcvikové jazdy pre vodičov a následne boli 23. decembra 2024 zaradené do premávky s cestujúcimi, no však hneď v januári 2025 sa opäť vrátili na výcvikové jazdy. Od februára 2025 začali jazdiť aj na autobusových linkách ako sú 10, 29 a 39. V máji 2025 sa objavili na linkách 17 a 32, 32A a 34. V auguste 2025 sa trolejbus prvýkrát objavil aj v prešovskej časti Cemjata na linke 18. Od septembra 2025 začali trolejbusy jazdiť aj na linkách 15 a 43. Parciálne trolejbusy sa zvyknú objaviť aj na jednom spoji linky N2 čo znamená menší návrat trolejbusov na nočné linky od roku 2007.

V marci roka 2025 bol vyhlásený odpredaj trolejbusov Škoda 25Tr č. 707, 708, 710, ktoré boli postupne vyradzované od roku 2020. Okolo začiatku roka 2025 boli odvezené do Vozovne Solivar. Taktiež došlo k prvému vyradeniu trolejbusu typu Škoda 31Tr SOR č. 714, ktorý bol odstavený od roku 2020. V roku 2024 boli tiež vyradené najmladšie trolejbusy typu Škoda 24Tr č. 711 a 712.

## Vozovne
* Vozovňa Šarišské Lúky
* Vozovňa Solivar - daná do užívania 2. novembra 1995, momentálne nevyužívaná

## Linky
### Trvalý stav

**<big>Zaniknuté linky</big>**

## Referencie

## Externé odkazy
* Stránky dopravcu
* Prešovský profil stránok imhd.sk
* Fotogaléria, príjazd nových trolejbusov typu 24Tr do mesta 
* Rozsiahla fotogaléria miestnej trolejbusovej prevádzky 
* Link k histórii trolejbusovej dopravy

Kategória:Doprava v Prešove
Prešov